Σαλάτα ρόκα με λωτό και γαρίδες ψημένες σε κονιάκ

Εξαιρετικός συνδυασμός οι γαρίδες με τους γλυκούς λωτούς. Αυτή η διαφορετική σαλάτα ρόκα στέκεται άνετα σε ένα γιορτινό τραπέζι.

500 γρ. γαρίδες Νο 3, καθαρισμένες από κεφάλια, κελύφη, «εντεράκι» και ουρές , 60 ml μπράντι , 45 ml ελαιόλαδο, αλάτι, φρεσκοτριμμένο πιπέρι, 2 σκελίδες σκόρδου, καθαρισμένες, ελαφρώς κοπανισμένες , 1 ώριμος, μαλακός λωτός, σε κυβάκια, 80 ml ελαιόλαδο, 15 ml χυμός λεμονιού , 30 ml χυμός πορτοκαλιού , 15 ml μπράντι (αν θέλουμε) , 1 κουτ. γλυκού ξύσμα λεμονιού , 1 μικρό ξερό κρεμμύδι, ψιλοκομμένο, 2 μάτσα ρόκα, καθαρισμένη (ή 350 γρ. ανάμεικτη ρόκα με μαρούλι), 1 μικρό αβοκάντο, σε κυβάκια (το ραντίζουμε με λίγο λεμονοχυμό για να μη μαυρίσει) , 2 ώριμοι λωτοί, σε μέτρια κομμάτια , αλάτι, φρεσκοτριμμένο πιπέρι , 1/2 φλιτζ. τσαγιού ψιλοκομμένος φρέσκος κόλιανδρος (η σεφ επιμένει στην επιλογή αυτή, για το ιδιαίτερο άρωμά του. Αν δεν θέλουμε να τον βάλουμε ή δεν βρίσκουμε, δεν τον αντικαθιστούμε με άλλο μυρωδικό - είναι προτιμότερο να μη βάλουμε τίποτα)
Για να φτιάξουμε τη σαλάτα ρόκα με λωτό και γαρίδες ψημένες σε κονιάκ, ξεκινάμε και σε μια βαριά φαρδιά κατσαρόλα σοτάρουμε στο λάδι τις γαρίδες με τα σκόρδα για 10-15 δευτερόλεπτα, ανακατεύοντας.Σβήνουμε με το μπράντι, μαγειρεύουμε σε δυνατή φωτιά να εξατμιστεί το αλκοόλ, για 20 δευτερόλεπτα ή μέχρι οι γαρίδες να αλλάξουν χρώμα.Τις αδειάζουμε σε μεγάλη πιατέλα (δεν θα ακουμπάνε μεταξύ τους και έτσι θα κρυώσουν γρήγορα) και τις αλατοπιπερώνουμε. Κρατάμε κατά μέρος τη 1 σκελίδα σκόρδου, για τη σαλάτα.Βάζουμε τον έναν λωτό σε μέτριο μπολ και τον λιώνουμε με το πιρούνι. Προσθέτουμε το λάδι, τους χυμούς, το μπράντι (αν βάλουμε), το ξύσμα και το κρεμμύδι και ανακατεύουμε ελαφρώς με ένα κουταλάκι.Αν θέλουμε, ψιλοκόβουμε το σκόρδο που αφήσαμε στην άκρη από τις γαρίδες και το προσθέτουμε στο μπολ.Ρίχνουμε τη ρόκα μαζί με αλάτι και πιπέρι, σε μια ευρύχωρη, βαθιά πιατέλα.Προσθέτουμε τις γαρίδες, το αβοκάντο και τους κομμένους λωτούς και προσθέτουμε τη σάλτσα. Ανακατεύουμε και ρίχνουμε τον κόλιανδρο (αν τον χρησιμοποιήσουμε). Σερβίρουμε αμέσως.
Γαρίδες,Λαχανικά,Φρούτα,Χριστούγεννα